মেজর লিগ সকার
মেজর লিগ সকার (ইংরেজি: Major League Soccer, ইংরেজি উচ্চারণ: /mˈe͡ɪd͡ʒɚ lˈiɡ sɑːkɚ/; এছাড়াও সংক্ষেপে এমএলএস নামে পরিচিত) হচ্ছে মার্কিন যুক্তরাষ্ট্র ফুটবল ফেডারেশন কর্তৃক মার্কিন যুক্তরাষ্ট্রের পেশাদার ফুটবল ক্লাবগুলোর মধ্যকার আয়োজিত মার্কিন ফুটবল লিগ পদ্ধতির শীর্ষ স্তরের পেশাদার ফুটবল লিগ। এই লিগে মার্কিন যুক্তরাষ্ট্রের সর্বমোট ২৯টি পেশাদার ফুটবল ক্লাব মার্কিন ক্লাব পর্যায়ের শ্রেষ্ঠত্ব অর্জনের জন্য প্রতিদ্বন্দ্বিতা করে। ১৯৯৩ সালে প্রতিষ্ঠার পর থেকে মেজর লিগ সকারে এপর্যন্ত সর্বমোট ৩৩টি দল প্রতিদ্বন্দ্বিতা করেছে, যার মধ্য হতে মাত্র ১৫টি ক্লাব এই লিগের শিরোপা জয়লাভ করেছে এবং সাতটি ক্লাব একাধিকবার জয়লাভ করেছে। এলএ গ্যালাক্সি এই লিগের ইতিহাসের সবচেয়ে সফল ক্লাব, যারা সর্বমোট ৫টি শিরোপা জয়লাভ করেছে। দ্বিতীয় স্থানে রয়েছে ডিসি ইউনাইটেড, যারা এপর্যন্ত চার বার এবং তৃতীয় স্থানে রয়েছে ক্লাব কলম্বাস ক্রু, যারা এপর্যন্ত দুই বার শিরোপা জয়লাভ করেছে। বর্তমান চ্যাম্পিয়ন লস অ্যাঞ্জেলেস ২০২২ মৌসুমে ৬৭ পয়েন্ট অর্জন করে ২০২২ এমএলএস কাপ প্লে-অফে উত্তীর্ণ হয়েছিল; এমএলএস কাপের ফাইনালে তারা ফিলাডেলফিয়া ইউনিয়নকে পেনাল্টি শুট-আউটে ৩–০ গোলের ব্যবধানে পরাজিত করে ক্লাবের ইতিহাসে ১ম বারের মতো মেজর লিগ সকারের শিরোপা ঘরে তুলতে সক্ষম হয়েছিল।